รอบที่แล้วมากิน ได้เขียนรีวิวไว้ค่ะ ให้ไป 3 ดาว และติเรื่องความสะอาด ซึ่งพอวกกลับมาดูเรื่องรสชาติ ก็มันอร่อย ก็พอให้อภัยได้

รอบนี้ด้วยการบริการ คาดว่าให้ 1 ดาว ไม่แรงไปแน่นอนค่ะ

เรื่องของเรื่องคือลูกค้าเยอะมากๆ ถึงกับเข้าคิวจองโต๊ะ
อาหารมาช้า จนแล้วจนรอด จนเรียกจ่ายตังค์ ก็ยังไม่ครบ มีส่งผิดโต๊ะด้วย ทำเอางงกันไปหมด

คือทำไม่ทันก็พอเข้าใจได้บ้าง แต่พนักงานทำกิริยาไม่ค่อยสุภาพ กับญาติผู้ใหญ่ที่ไปด้วย ท่านรับไม่ได้ค่ะ เราลำบากใจ อาหารมันก็ไม่อร่อยแล้ว

การเรียกเก็บเงิน เรียก 4 รอบอย่างน้อยค่ะ เซ็งมาก ขนาดโต๊ะข้างๆโวย พนักงานยังเฉยๆ ไม่รู้ไม่ชี้ มีคนตามอาหารเกือบทุกโต๊ะ แย่มากๆ

ความสะอาดยังคงเหมือนๆเดิม แม้จะดูว่ามีการล้างพื้น แมลงวันน้อยลง แต่เศษอาหาร พนักงานก็ปัดลงพื้นเลยนั่นแหละค่ะ เศษกุ้งเศษปูก็เหยียบไป

ความอร่อยให้ 4 ดาว เผ็ดเหมือนเดิม

สรุปว่าคงไม่มาร้านนี้อีก